open-index/open-wikipedia-markdown huggingface dataset:
Buk

[thumb|Raķetes trieciens no ''Бук-М2'' zenītraķešu palaišanas iekārtas pa [Malaysia Airlines reiss 17|MH17 reisa pasažieru lidmašīnu (rekonstrukcija).]]
***Buk*** ( — "dižskābardis") ir Padomju armijas, vēlāk Krievijas Federācijas Bruņoto spēku zeme-gaiss raķešu palaišanas komplekss, kas izstrādāts līdz 1979. gadam uz agrāko zenītraķešu kompleksu bāzes.

Krievija un tās pretinieki *Buk* izmantoja gan Čečenijas karā, gan Gruzijas karā (2008), gan Sīrijas pilsoņu karā, gan arī 2022. gada iebrukuma laikā Ukrainā. Ar šādu kompleksu 2014. gada 17. jūlijā DTR kaujinieki notrieca reisa MH-17 Malaizijas pasažieru lidmašīnu.

## Atsauces
Dolska

**Dolska** () ir pilsēta Polijā, Lielpolijas vojevodistē uz dienvidiem no Sremas. Rakstos (Gņezno bullā) pirmoreiz minēta 1136. gadā. Līdz 1797. gadam pilsēta bija baznīcas īpašums.

## Atsauces

 
## Ārējās saites

*
Ksjonža Velkopolska

**Ksjonža Velkopolska** () ir pilsēta Polijā, Lielpolijas vojevodistē uz dienvidiem no Sremas.

Ebreju vēsturnieka Heinriha Grēca (*Heinrich Graetz*, 1817 - 1891) dzimtā pilsēta.

## Atsauces

 
## Ārējās saites

*
Santa Dreimane

**Santa Dreimane** (dzimusi  Cēsīs) ir bijusī latviešu basketboliste, pēc spēlētājas karjeras beigām — fizioterapeite. Spēlēja vieglās uzbrucējas pozīcijā, bijusi Latvijas sieviešu basketbola izlases dalībniece. Kopā ar izlasi ir izcīnījusi 4. vietu 2007. gada Eiropas čempionātā Itālijā un kopā ar Latvijas U-20 izlasi izcīnījusi bronzas medaļu 2005. gada Eiropas U-20 čempionātā.

Izglītību ieguvusi Draudzīgā aicinājuma Cēsu Valsts ģimnāzijā un Rīgas Stradiņa universitātē.

## Karjera
2008.—2009. gada sezonā kopā ar klubu SK Cēsis S. Dreimane izcīnīja zelta medaļas Latvijas Sieviešu basketbola līgā (finālā uzvara pār TTT Rīga), kvalificējās *Final Four* turnīram Baltijas Sieviešu Basketbola līgā (2. vieta), FIBA Eiropas kausā tika līdz sešpadsmitdaļfināliem.

2009.—2010. gada sezonā kopā ar klubu TTT Rīga tika iegūts Latvijas čempiontituls un tika startēts Eirolīgas grupu turnīrā. Sezonas sākumā S. Dreimane guva savainojumu, pēc kura viņa izlaida lielu daļu sezonas. TTT sastāvā atgriezās  LSBL spēlē pret RTU/Merks komandu.

2010.—2011. gada sezonu basketboliste spēlēja Itālijas A2 basketbola līgas klubā Udīnes "Delser", ar ko čempionāta regulārajā sezonā tika iegūta otrā vieta ziemeļu grupā, taču izslēgšanas spēļu pirmajā kārtā tika zaudēts *Valtarese 2000* klubam. 2011. gada oktobrī viņa pievienojās Lietuvas klubam Viļņas "Kibirkštis". Tomēr jau 2012. gada martā pārgāja uz LSBL klubu SK Cēsis. 2011.—2012. gada sezonā viņa SK Cēsis sastāvā kļuva par LSBL čempioni.

### Latvijas izlase
Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā. Latvijas nacionālās izlases sastāvā debitējusi . Kopā ar izlasi ir izcīnījusi 4. vietu 2007. gada Eiropas čempionātā Itālijā.

## Sasniegumi
* 2012: Latvijas čempione SK Cēsis sastāvā.
* 2010: Latvijas čempione TTT Rīga sastāvā.
* 2010: dalība Eirolīgas grupu turnīrā TTT Rīga sastāvā.
* 2009: Latvijas čempione un Baltijas vicečempione SK Cēsis sastāvā.
* 2009: piedalīšanās Eiropas kausa izcīņā ar klubu SK Cēsis.
* 2008: Latvijas čempione TTT Rīga sastāvā.
* 2008: piedalīšanās Eirolīgā ar klubu TTT Rīga.
* 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
* 2006: Latvijas čempione Avantis/Turība sastāvā.
* 2005: 3. vieta Eiropas U-20 čempionātā kopā ar Latvijas sieviešu U-20 izlasi Čehijā.

## Atsauces

## Ārējās saites

* FIBA Europe profils
Pērses pagasts

**Pērses pagasts** var būt:
* Pērses pagasts — pašvaldība Madonas apriņķī no 1925. līdz 1936. gadam.
* Iršu pagasta (bijušā *Iršu kolonijas pagasta*) nosaukums no 1946. līdz 1949. gadam.

## Skatīt arī
* Pērse
Grizoni

**Grizoni** jeb **Dienvidamerikas tiņi** (*Galictis*) ir viena no sermuļu dzimtas (*Mustelidae*) ģintīm, kas apvieno divas sugas.

Grizoni dzīvo Dienvidamerikas un Centrālamerikas tropiskajos mežos, kā arī sausākos mežos, krūmājos un atklātos zālājos. Lielie grizoni (*Galictis vittata*) ir plaši sastopami Dienvidamerikas ziemeļu daļā un Centrālamerikā līdz Meksikas dienvidiem, toties mazie grizoni (*Galictis cuja*) sastopami Dienvidamerikas dienvidu daļā.

Vārds "grizons" ir cēlies no franču valodas, *gris* nozīmē pelēks.

## Izskats un īpašības
Grizoni ir apmēram pusmetru gari un sver 1—3 kg. Mazais grizons ir nedaudz mazāks par lielo grizonu. Ārēji grizoni atgādina ūdeles ar īsām astēm. Arī kājas grizoniem ir īsāks nekā ūdelēm, un ķermeņi nedaudz masīvāki. Kažoka krāsa visai ķermeņa augšdaļai ir sudraboti pelēka, bet kājas, purns, pakakle un vēders melni.
Balta josla sejā izceļ uzacu daļu, tieši virs acīm un stiepjas visa kakla garumā, atdalot melno pakakli no pelēkās augšdaļas.

Grizoni kritušu koku dobumos vai akmeņu krāvumos veido migu. Grizoni ir tipiski plēsēji, un galvenokārt pārtiek no gaļas. Grizoni medī gan naktī, gan dienā, bieži nelielās grupās. Ikviens mazāks dzīvnieks par grizonu ar kļūt par tā medījumu, kā ķirzakas, čūskas, vardes, putni, peles, šinšillas un citi grauzēji. Grizoni tāpat izēd no ligzdām olas un apēd kādu augli.

## Sistemātika
* **Grizonu ģints** (*Galictis*)
** Lielais grizons (*Galictis vittata*)
** Mazais grizons (*Galictis cuja*)

## Atsauces

## Ārējās saites
* Grizona zīmējums
* Mazā grizona foto
* Grison (Galictis vittata)
Lielais grizons

**Lielais grizons** (*Galictis vittata*) ir vidēja auguma sermuļu dzimtas (*Mustelidae*) plēsējs, kas pieder grizonu ģintij (*Galictis*). Grizonu mēdz saukt arī par **lielo Dienvidamerikas tini**. Lielā grizona tuvākais radinieks ir mazais grizons.

Lielais grizons ir plaši sastopams Dienvidamerikas teritorijā un Centrālamerikā. Ziemeļos to apdzīvotās teritorijas galējā robeža ir Meksikas dienvidi, bet dienvidos tā ir Bolīvija un Argentīnas ziemeļi. Tas apmetas gan lietus mežos, gan savannā, gan sausos, retos mežos un krūmājos. Parasti to var novērot kādas tekošas ūdenstilpes tuvumā, pie avotiņa vai nelielas upītes. Lielais grizons apmetas arī zemos kalnos līdz 1200 metriem virs jūras līmeņa.

## Izskats
Lielajam grizonam kā visiem sermuļu dzimtas dzīvniekiem ir garš, muskuļots ķermenis ar īsām kājām. To aste ir salīdzinoši īsa. Ķermeņa garums kopā ar galvu ir 47—55 cm, astes garums 14,5—16 cm, svars 1,3—3,1 kg. Mātītes ir nedaudz slaidākas un mazākas par tēviņiem. Ķepas platas, ar gariem nagiem, kas tiek lietoti, lai labāk satvertu medījumu, un starp pirkstiem ir daļēja peldplēve. Acis ir mazas un melnas, bet, atstarojot gaismu, tās izskatās zilganzaļas. Ausis ļoti mazas, pieglaustas pie galvas. Zobi lieli un spēcīgi.

Kažoka krāsa visai ķermeņa augšdaļai ir sudraboti pelēka, bet kājas, purns, pakakle un vēders melni. Balta josla sejā izceļ uzacu daļu, tieši virs acīm un stiepjas visa kakla garumā, reizēm līdz pleciem, atdalot melno pakakli no pelēkās augšdaļas. Kažoka matojums ir garš un mīksts.

## Uzvedība
Grizoni ir veikli lodātāji un kāpelētāji, tādēļ tie bieži apmetas akmeņu krāvumos, kā arī grizons vienmēr apmetas ūdens tuvumā. Pateicoties daļējām peldplēvēm starp pirkstiem, tie ir labi peldētāji.

Lielie grizoni pamatā ir nakts dzīvnieki, bet reizēm iziet medībās arī dienas laikā. Tie ir ļoti sociāli dzīvnieki, tādēļ tie bieži turas pa pāriem vai nelielās grupās, kas kopā guļ, ēd, skrien un spēlējas. Tiem ir labi attīstīta arī savstarpējā vokalizācija. Lielie grizoni asi rej, kad ir nobiedēti. Grizonus var viegli pieradināt un apmācīt, lai palīdzētu cilvēkiem medīt šinšillas, vai tos lietoja mājās, lai medītu grauzējus. Tomēr mūsdienās gūstīt savvaļas grizonus un izmantot tos kā mājdzīvniekus ir aizliegts.

## Barība
Grizoni ir tipiski plēsēji, tie galvenokārt pārtiek no gaļas. Grizoni medī gan naktī, gan dienā, bieži nelielās grupās. Ikviens par grizonu mazāks dzīvnieks var kļūt par tā medījumu, kā ķirzakas, čūskas, vardes, putni, peles, šinšillas un citi grauzēji. Grizoni tāpat izēd no ligzdām olas un apēd kādu augli.

Savu upuri lielais grizons nokož ar strauju kodienu kaklā no mugurpuses.

## Vairošanās
Novērojumi dabā liecina, ka mazuļi lielajiem grizoniem var dzimt martā, augustā, septembrī un oktobrī. Parasti piedzimst 2—4 mazuļi. Diemžēl grizonu pētījumi nav pietiekami, līdz ar to faktu materiāls ir ļoti skops.

## Atsauces

## Ārējās saites
* Grison (Galictis vittata)
* Lielā grizona foto (mammalogy.org)
* Lielā grizona portrets (flickr.com)
Mazsalacas meteorīts

**"Mazsalacas meteorīts"** bija mobilo sakaru kompānijas Tele2 mārketinga akcija , kas ievadīja reklāmas kampaņu par jaunu kompānijas tarifu plānu "Meteorīts". Akcija izraisīja starptautisku ažiotāžu un tās organizatoriem nācās publiski atvainoties un kompensēt radītos izdevumus.

## Notikums
 plašsaziņas līdzekļos ziņoja, ka 2009. gada 25. oktobra vakarpusē Mazsalacas novada Sēļu pagastā nokritis meteorīts, izveidojot aptuveni desmit metrus dziļu un divdesmit metru platu krāteri. Ziņoja, ka meteorīts esot nokritis netālu no "Kundratu" mājām. Pieaicinātie eksperti no paša sākuma apšaubīja versiju, ka krāteri radījis meteorīts. Nākamajā dienā atklājās, ka tas bijis mobilo sakaru operatora SIA "Tele2" organizēts inscenējums. 

## Atspoguļojums un atskaņas
Iespējamā meteorīta nokrišana tika plaši atspoguļota Latvijas un ārvalstu medijos. Reklāmists Ēriks Stendzenieks publiski pauda, ka pasaules plašsaziņas līdzekļos notikumam pievērstā uzmanība bijusi aptuveni 30 miljonu latu vērta. Amerikāņu žurnāls *[[Time]]* notikumu atzina par 2009. gada 10. nozīmīgāko nepatiesību.
Lai arī Mazsalacas novada pašvaldība nolēma nepieprasīt kompensāciju par radītajiem zaudējumiem, kompānija "Tele2" ziedoja novada pašvaldībai 3000 latu, kas tika izlietoti izglītības iestāžu remontam.
Ikgadējā mārketinga konkursā *Password 2010* Mazsalacas meteorīts tika atzīta par 2009. gada labāko reklāmas kampaņu.

## Atsauces
Kostšina

**Kostšina** () ir pilsēta Polijā, Lielpolijas vojevodistē uz austrumiem no Poznaņas.

Kostšinā atrodas Polijas lielveikalu ķēdes *[[Biedronka]]* galvenais birojs.

## Atsauces

 
## Ārējās saites

*
Kurņika

**Kurņika** () ir pilsēta Polijā, Lielpolijas vojevodistē uz dienvidaustrumiem no Poznaņas. Līdz 1961. gadam mūsdienu Kurņika sastāvēja no divām atsevišķām pilsētām - Kurņikas un Bņinas, kuras abas ir dibinātas viduslaikos. Kurņikā atrodas XIV gadsimtā būvētā, bet XVIII gadsimtā pārbūvēta pils. Kurņikā atrodas slavena, 1828. gadā dibināta bibliotēka (*Biblioteka Kórnicka*) - piektā bagātākā Polijā. Bibliotēka kopš 1953. gada ir Polijas Nacionālās bibliotēkas filiāle.

Kurņika (tās daļa Bņina) ir dzejnieces, Nobela prēmijas laureātes Vislavas Šimborskas (1923—2012) dzimtā pilsēta.

## Apskates objekti
*Kurņikas arborētums (*Arboretum w Kórniku*)
*Kurņikas pils (Polijas ZA bibliotēka) (*Zamek w Kórniku*)
*Kurņikas Visu Svēto baznīca (*Kościół Wszystkich Świętych w Kórniku*)

## Galerija

Arboretum_w_Kórniku.jpg|Kurņikas arborētums
Kórnik.jpg|Kurņikas pils (bibliotēka)
Kornik,_zespol_kosciola_par._p.w._Wszystkich_Swietych.JPG|Kurņikas Visu Svēto baznīca


## Atsauces

## Ārējās saites

*Kurņikas arborētums 
*Kurņikas bibliotēka
Alksnis

**Alksnis** var būt:
* alkšņu ģints koks;

## Uzvārds
* Alksnis (uzvārds)

## Skatīt arī
* Baltalksnis
* Melnalksnis
* Elksne
* Elksnis
Mazais grizons

**Mazais grizons** (*Galictis cuja*) ir vidēja auguma sermuļu dzimtas (*Mustelidae*) plēsējs, kas pieder grizonu ģintij (*Galictis*). Mazo grizonu mēdz saukt arī par **mazo Dienvidamerikas tini**.

Mazo grizonu var sastapt Dienvidamerikas dienvidu daļā: Argentīnā, Bolīvijā, Brazīlijā, Čīlē, Peru un Paragvajā.

Mazais grizons dzīvo dažāda rakstura biomās, gan tuksnešainos un nabadzīgos apvidos, gan ar veģetāciju bagātīgās teritorijās, kā mūžzaļie meži un plašās savannas. Mazais grizons tāpat kā lielais grizons vienmēr apmetas ūdens tuvumā. Tas nav sastopams kalnos augstāk par 4000 metriem virs jūras līmeņa.

## Izskats
Mazais grizons ārēji ir ļoti līdzīgs lielajam grizonam, tikai ir par to nedaudz mazāks. Kā visiem sermuļu dzimtas dzīvniekiem tā ķermenis ir garš un muskuļots, kājas īsas. Aste salīdzinoši īsa. Kakls garš, krūtis šauras un galva neliela, plakana ar mazām un apaļām ausīm. Tomēr, salīdzinot ar pārējien sermuļu dzimtas dzīvniekiem, grizons ir masīvāks un smagāks. Ķermeņa garums mazajam grizonam ir 28—50 cm, astes garums 12—19 cm, svars 1—2,5 kg. Bieži tēviņi ir lielāki par mātītēm. Katrai ķepai ir pieci pirksti, kas savienoti ar peldplēvēm. Nagi ir īsi, bet spēcīgi, līki un asi.

Apmatojuma krāsa visai ķermeņa augšdaļai ir sudraboti pelēka, bet kājas, purns, pakakle un vēders melni. Balta josla sejā izceļ uzacu daļu, tieši virs acīm un stiepjas visa kakla garumā, reizēm līdz pleciem, atdalot melno pakakli no pelēkās augšdaļas. Mazā grizona apmatojums ir dubults; pavilna ir mīksta un bieza, akotmati gari, rupji un stingri. Astes apmatojums ir garš un mīksts, apmēram 6—7 cm garš. Kažoka krāsa dažādos ģeogrāfiskajos rajonos var būt atšķirīga. Sirmā krāsa var būt ar dzeltenīgu toni, vai tīri pelēka, vai tumša, gandrīz melna ar sirmiem matu galiem.

## Uzvedība un barība
Mazie grizoni ir sociāli dzīvnieki. Lai arī visbiežāk tie medī vienatnē, tomēr reizēm tie uzturas kopā pa pāriem vai nelielās ģimeņu grupās. Medīt dodas gan dienas laikā, gan naktī. Tie medī mazus grauzējus, putnus, kukaiņus, vardes un čūskas, no ligzdām izēd olas un ēd arī augļus. Ir novērots, ka mazais grizons spēlējas ar savu medījumu tāpat kā to dara kaķis.

Mazo grizonu vokalizācija ir diezgan izkopta, un pastāv uzskats, ka tie savā starpā komunicē ar balsi. Briesmu gadījumā mazie grizoni spalgi rej. Mazos grizonus var viegli pieradināt, un tie kļūst par atraktīviem mājdzīvniekiem.

## Vairošanās
Iespējams, mazie grizoni veido monogāmas attiecības un dzīvo ģimenēs. Mazuļi dzimst martā, augustā, septembrī vai oktobrī. Grūsnības periods ilgst 40 dienas, un parasti piedzimst 2—4 mazuļi. Dabā līdz šim nav veikta nopietna mazo grizonu novērošana, tādēļ faktu materiāls ir ļoti skops.

## Atsauces

## Ārējās saites
* Mazā grizona foto (ra-bugio.org)
* Mazā grizona foto (photographersdirect.com)
* Mazā grizona foto (scienceblogs.com)
* A trio of mammals
Ksī

[thumb|right|200px|[Grieķu alfabēts|Grieķu alfabēta 13. burts - Ksī]]

**Ksī** (**Ξ, ξ**;) ir grieķu alfabēta 14. burts. Grieķu alfabēta skaitļu pieraksta sistēmā, tam ir nozīme 60. Cēlies no feniķiešu burta 20px — *sameks*. No burta "ksī" cēlies kirilicas alfabēta burts **Ѯ**, kuru mūsdienās izmanto tikai baznīcas slāvu valodā.

## Pielietojums
Mazo burtu ξ kā simbolu izmanto, lai apzīmētu:
* Saldēšanas koeficients saldētavām.
Sans

[thumb|right|200px|No aprites izgājis [Grieķu alfabēts|grieķu alfabēta burts - sans]]

**Sans** (**Ϻ, ϻ**; ) ir no aprites izgājis grieķu alfabēta burts. Cēlies no feniķiešu burta 20px — *sans*. No burta "sans" cēlies cits arhaiskā grieķu alfabēta burts ͳ.
thumb|left|Sans

## Ārējās saites
* sans
Šo

[thumbnail|right|200px|No aprites izgājis [Grieķu alfabēts|grieķu alfabēta burts - šo]]

**Šo** (**Ϸ, ϸ**) ir no aprites izgājis grieķu alfabēta burts, kurš tika ieviests pēc Aleksandra Lielā Baktrijas iekarošanas. Ar burtu "šo" tika pierakstīta skaņa "š", kas bija baktriešu valodā.

## Ārējās saites
* šo
Mī

[thumb|right|200px|[Grieķu alfabēts|Grieķu alfabēta 12. burts - mī]]

**Mī** (**Μ, μ**; ) ir grieķu alfabēta 12. burts. Grieķu alfabēta skaitļu pieraksta sistēmā, tam ir nozīme 40. Cēlies no feniķiešu burta 20px — *mems*. No burta "mī" cēlies latīņu alfabēta burts **[[M]]** un kirilicas alfabēta **M**.

## Pielietojums
Mazo burtu μ kā simbolu izmanto, lai apzīmētu:

* Matemātikā - varbūtību teorijā - μX.
* Miljonās pakāpes samazinājums - mikro pakāpe.
* Fizikā - slīdes berzes koeficients.
* Elektromagnētismā - magnētiskā caurlaidība.
* Elementārdaļiņa mions.
* Termodinamikā - sistēmas vai tās daļas ķīmiskais potenciāls.
Pī (burts)

[thumb|right|200px|[Grieķu alfabēts|Grieķu alfabēta 16. burts - pī]]

**Pī** (**Π, π**; ) ir grieķu alfabēta 16. burts. Grieķu alfabēta skaitļu pieraksta sistēmā, tam ir nozīme 80. Cēlies no feniķiešu burta 20px — *pe*. No burta "pī" cēlies latīņu alfabēta burts **[[P]]** un kirilicas alfabēta **П**.

## Pielietojums
Mazo burtu π kā simbolu izmanto, lai apzīmētu:
* Matemātisko konstanti '''π'''≈3.14159…
* Funkcija \pi(x) - pirmskaitļu skaits, kas nepārsniedz x.
* Ķīmijā - osmotiskais spiediens.
* Elementārdaļiņa pi mezons jeb pions.
* Makroekonomikā - inflācijas līmeni.
* Mikroekonomikā - ienākumus.
* Astronomijā - paralaksi.
Ksilēma

thumb|323x323px|Ksilēma (zilā krāsā) transportē ūdeni un minerālvielas no saknēm uz augšu
**Ksilēma** ir augu vadaudu pārkokotā daļa, kas vada ūdeni un neorganisko sāļu šķīdumus no saknēm uz stumbru un lapām. Tas ir viens no diviem vadaudu veidiem — otrs ir lūksne. Vārds ksilēma ir atvasināts no sengrieķu vārda *ξύλον* (*xúlon*), ar nozīmi ‘koks’. Terminu ieviesa Karls Nēgeli 1858. gadā.

## Atsauces

## Ārējās saites
Kopa (burts)

[thumb|right|200px|No aprites izgājis [Grieķu alfabēts|grieķu alfabēta burts - kopa]]

**Kopa** (**Ϙϙ, Ϟϟ**; ) ir no aprites izgājis grieķu alfabēta burts. Grieķu alfabēta skaitļu pieraksta sistēmā, tam ir nozīme 90. Cēlies no feniķiešu burta 20px — *kofs*. No burta "kopa" cēlies latīņu alfabēta burts **[[Q]]** un kirilicas alfabēta **Ҁ**. Ar laiku burta rakstība iz mainījās un kļuva Z-veida (Ϟϟ).

## Pielietojums
[thumb|right|250 px|[Korinfas stateris. Aversā zem Pegasa - burts "kopa"]]
Kopa bija Korintas pilsētas simbols, kas senāk rakstīja kā Ϙόρινθος.

thumb|Iespējamais skaitļa pieraksts|left

## Ārējās saites
* kopa
Ro

[thumb|right|200px|[Grieķu alfabēts|Grieķu alfabēta 17. burts - ro]]
**Ro** (**Ρ, ρ**;) ir grieķu alfabēta 17. burts. Grieķu alfabēta skaitļu pieraksta sistēmā, tam ir nozīme 100. Cēlies no feniķiešu burta 20px — *rešs*. No burta "ro" cēlies latīņu alfabēta burts **[[R]]** un Kirilicas alfabēta **P**.

## Pielietojums
Mazo burtu ρ kā simbolu izmanto, lai apzīmētu:
* Fizikā – vielas blīvumu vai īpatnējā pretestību
Sigma

[thumb|right|200px|[Grieķu alfabēts|Grieķu alfabēta 18. burts - sigma]]

**Sigma** (**Σ, σ, ς**; ) ir grieķu alfabēta 18. burts. Grieķu alfabēta skaitļu pieraksta sistēmā, tam ir nozīme 200. Cēlies no feniķiešu burta 20px — *sins*. No burta "sigma" cēlies latīņu alfabēta burts **[[S]]** un Kirilicas alfabēta **C**.

## Pielietojums
Lielo burtu Σ kā simbolu izmanto, lai apzīmētu:
* Matemātikā — summu.
Luboņa

**Luboņa** () ir pilsēta Polijā, Lielpolijas vojevodistē pie Vartas upes uz dienvidiem no Poznaņas tās aglomerācijā. Viena no bambžu (*bambrzy*, XVIII gs. iebraucēji no Bambergas) etnogrāfiskās grupas apdzīvotajām vietām.

## Atsauces

 
## Ārējās saites

*
Tau (burts)

[thumb|right|200px|[Grieķu alfabēts|Grieķu alfabēta 19. burts - tau]]

**Tau** (**Τ, τ**; ) ir grieķu alfabēta 19. burts. Grieķu alfabēta skaitļu pieraksta sistēmā, tam ir nozīme 300. Cēlies no feniķiešu burta 20px — *tavs*. No burta "tau" cēlies latīņu alfabēta burts **[[T]]** un kirilicas alfabēta **T**.

## Pielietojums
Senatnē **tau** bija dzīvības un augšāmcelšanās simbols, jo burts tēta bija nāves apzīmējums. Krusta simbolisms bija saistīts ne tikai ar burtu χ, bet arī ar tau.

Burts τ, tāpat kā citi grieķu alfabēta burti, tradicionāli tiek izmantoti zvaigžņu apzīmēšanai zvaigznājos. Pati zināmākā — Tau Ceti.

Vēl šis burts kā simbols tiek izmantots, lai apzīmētu:
* Zelta griezuma proporciju - 1.618… (kaut gan biežāk tiek izmantots burts φ).
Fī

[thumb|right|200px|[Grieķu alfabēts|Grieķu alfabēta 21. burts — fī]]

**Fī** (**Φ, φ**; ) ir grieķu alfabēta 21. burts. Grieķu alfabēta skaitļu pieraksta sistēmā, tam ir nozīme 500. No burta "fī" cēlies kirilicas alfabēta burts **Ф**.

Mazajam burtam ir divējādi rakstības paveidi: φ un ϕ; ortogrāfiska nozīme tam nav.

Senākos grieķu alfabēta paveidos burts fī nebija.

## Pielietojums
Mazais burts \phi kā simbols tiek izmantots:
* Zelta griezums — \phi=1.618\ldots matemātikā, mākslā un arhitektūrā.
* Leņķis:
** kompleksā skaitļa arguments;
** svārstību fāze;
** polārā koordinātu sistēmā — leņķis ar polāro asi;
** sfēriskā koordinātu sistēmā — leņķis ar koordinātu asi z (matemātikā) vai ar asi x (fizikā).
* Fizikā: elektromagnētiskā lauka potenciālam.
* Psiholoģijā: Fī spēle.

Lielais burts \Phi kā simbols tiek izmantots:
* Fizikā: Magnētiskās indukcijas plūsmai.
Hī

[thumb|right|200px|[Grieķu alfabēts|Grieķu alfabēta 22. burts - hī]]

**Hī** (**Χ, χ **; ) ir grieķu alfabēta 22. burts. Grieķu alfabēta skaitļu pieraksta sistēmā, tam ir nozīme 600. No burta "hī" cēlies latīņu alfabēta burts **[[X]]** un kirilicas alfabēta **X**.

Senākos grieķu alfabēta paveidos burta hī nebija.
Psī

[thumb|right|200px|[Grieķu alfabēts|Grieķu alfabēta 23. burts - psī]]

**Psī** (**Ψ, ψ**; ) ir grieķu alfabēta 23. burts. Grieķu alfabēta skaitļu pieraksta sistēmā tam ir nozīme 700. 

Senākos grieķu alfabēta paveidos burta psī nebija.

## Pielietojums
Burtus Ψ vai ψ dažreiz izmanto kā psihes un psiholoģijas simbolus, tādēļ fantastikas jomā, kas saistīta ar saprātu, smadzenēm vai dvēseli, tiek lietots priedēklis "psi-".
Kaldera (nozīmju atdalīšana)

**Kaldera** var būt:
* Kaldera — vulkāniska ieplaka
* Rafaels Kaldera — bijušais Venecuēlas prezidents

## Skatīt arī
* Kaldera balva
Omega

[thumb|right|200px|[Grieķu alfabēts|Grieķu alfabēta 24. burts - omega]]

**Omega** (**Ω, ω**; ) ir grieķu alfabēta 24. burts. Grieķu alfabēta skaitļu pieraksta sistēmā tam ir nozīme 800.

Omega — pēdējais un pats jaunākais burts grieķu alfabētā. Iegūts, modificējot burtu omikrons (Ο, ο).

Pārnestā nozīmē omega, kā alfabēta pēdējais burts, bieži apzīmē kaut kā beigas.

## Pielietojums

Lielais burts Ω kā simbols tiek izmantots:
* Elektriskās pretestības vienības apzīmēšanai - oms.
* Telpas leņķim (dažreiz tiek izmantots arī mazais burts).
Sampi

[thumb|right|200px|No aprites izgājis [Grieķu alfabēts|grieķu alfabēta burts]]

**Sampi** (**Ͳ, ͳ; Ϡ, ϡ**; ) ir no aprites izgājis grieķu alfabēta burts. Grieķu alfabēta skaitļu pieraksta sistēmā, tam ir nozīme 900. Visticamāk, cēlies no agrāka burta sans (ϻ). 

thumb|Iespējamais skaitļa pieraksts|left

## Ārējās saites
* sampi
Mosina

**Mosina** () ir pilsēta Polijā, Lielpolijas vojevodistē uz dienvidiem no Poznaņas pie Vartas upes.

Vācu matemātiķa Lāzarusa Fuksa (*Lazarus Fuchs*, 1833 — 1902) dzimtā pilsēta.

## Atsauces

 
## Ārējās saites

*
Ipsilons

[thumb|right|200px|[Grieķu alfabēts|Grieķu alfabēta 20. burts - ipsilons]]

**Ipsilons** (**Υ, υ**; ) ir grieķu alfabēta 20. burts. Grieķu alfabēta skaitļu pieraksta sistēmā, tam ir nozīme 400. Cēlies no feniķiešu burta 20px — *vavs*. No burta "ipsilons" cēlušies latīņu alfabēta burti **[[U]]**, **[[V]]**, **[[W]]**, **[[Y]]** un kirilicas alfabēta **У**, **Ю**.

Mazo burtu *ipsilons* (\upsilon) burtu bieži jauc ar mazo nī (\nu) burtu; atšķirība burta apakšējā daļā: burtam ipsilons apakša ir apaļa, bet nī - asa.
Rumbula (nozīmju atdalīšana)

**Rumbula** var būt:
* Rumbula — ciems Stopiņu pagastā
* Rumbula — Rīgas pilsētas daļa
* Rumbula — lidlauks Rumbulā
* Rumbula — pieturas punkts dzelzceļa līnijā Rīga—Daugavpils
* Rambuļa cits nosaukums
Karless Pujols

**Karless Pujols i Saforkada** (, ; dzimis ) ir profesionāls Spānijas futbolists, kas spēlēja aizsarga pozīcijā. 2014. gadā viņš beidza savu profesionālā futbolista karjeru, kuru bija aizvadījis tikai vienā klubā *[[FC Barcelona]]*.

Galvenokārt viņš spēlēja centra aizsarga pozīcijā, bet var spēlēt arī kādā no malējām aizsargu pozīcijām, biežāk labajā malā. Viņš bija arī ilglaicīgs *[[FC Barcelona]]* komandas kapteinis, šo amatu 2004. gada augustā pārņemot no Luisa Enrikes. *[[FC Barcelona]]* sastāvā guvis uzvaru vairāk nekā 15 turnīros, tai skaitā piecas reizes uzvarējis Spānijas čempionātā un trīs UEFA Čempionu līgā.

## Sasniegumi
**Barcelona**

* Spānijas La Liga: 2004–05, 2005–06, 2008–09, 2010–11, 2012–13
* Copa del Rey: 2008–09, 2011–12
* Spānijas Superkauss: 2005, 2006, 2009, 2010, 2011, 2013
* UEFA Čempionu līga: 2005–06, 2008–09, 2010–11
* UEFA Superkauss: 2009, 2011
* FIFA Klubu Pasaules kauss: 2009, 2011

**Spānija**

* FIFA Pasaules kauss: 2010
* Eiropas čempionāts futbolā: 2008

**Individuālie sasniegumi**

* UEFA klubu labākais aizsargs: 2006

## Ārējās saites

* 

* FC Barcelona profils
* BDFutbol profils
Vestminsteras abatija

{
  "type": "ExternalData",
  "service": "geoshape",
  "ids": "Q5933"
}


**Vestminsteras abatija** () atrodas Lielbritānijas galvaspilsētā Londonā. Pirmā abatijas baznīca šeit atradās jau 10. gadsimtā, bet tagadējās gotikas stila būves celtniecība sākās 1245. gadā pēc Henrija III pavēles. Šajā baznīcā ir kronēti visi britu valdnieki, un līdz 1760. gadam tie un daudzi citi ievērojami cilvēki tika tur apglabāti (kopš 1760. gada valdniekus apglabā Vindzoras pilī). Abatijā ir notikušas daudzas karalisko laulību ceremonijas. Tā ir viena no skaistākajām celtnēm Londonā, kas sevī apvieno neparasti daudz arhitektūras stilu elementus, sākot ar askētisko franču gotiku un beidzot ar pārsteidzošo komplicētību Henrija VII kapelā. Abatija kalpo gan kā nacionālā baznīca, gan kā nacionālais muzejs, un tās sānu ejās un transceptos var aplūkot kapa plāksnes un pieminekļus, kas uzstādīti par godu Lielbritānijas izcilākajiem pilsoņiem. Abatijā bija kāzu ceremonija princim Viljamam.

## Ārējās saites
*
Pozitrons

**Pozitrons** (no  - *pozitīvs* un *"-trons"* - elektrona nosaukuma daļa) ir elektrona antidaļiņa. Attiecināms pie antimatērijas, ir elektriskais lādiņš +1, spins 1/2, leptona lādiņš −1 un masa, kas vienāda ar elektrona masu. Pozitrona anihilācijā ar elektronu to masa pārvēršas divu (retāk triju un vairāku) gamma staru formas enerģijā.

## Ārējās saites
Pokomtuki

thumb|400px|Pokomtuki un to kaimiņi ap 1600. g.**Pokomtuki** (pazīstami arī kā *Pocumtook*, *Pokamtakuke*) ir Ziemeļamerikas indiāņu cilts, kas 17. gs sākumā apdzīvoja mūsdienu Masačūsetsas štata rietumus, kā arī daļu no Konektikutas un Vērmontas štatiem.

## Kopskaits
1600. g. pokomtuku bija aptuveni 5000. Eiropiešu ievazāto slimību rezultātā un cīņās ar mohaukiem viņu skaits strauji samazinājās. Lielākā daļa pokomtuku gāja bojā Karaļa Filipa karā 1675./76. g. Ap 600 bēgļu liela pokomtuku un nipmuku grupa patvērās starp mahikāņiem Šagtikokas ciematā pie Hudzonas upes. Citi devās uz ziemeļiem pie rietumu abenakiem (sokokiem). 1758. g. Šagtikokas pokomtuki/nipmuki pameta ciematu un pievienojās radiniekiem kuri dzīvoja starp sokokiem. Mūsdienās daudziem Savienoto Valstu un Kanādas abenakiem priekšteči bija arī pokomtuki.

## Valoda
Izmirusī pokomtuku valoda piederēja pie algonkinu valodu saimes austrumalgonkinu atzara un bija līdzīga kaimiņu mahikāņu un vapingeru valodām.
thumb|300px|Konektikutas upes baseins Masačūsetsas rietumos, - pokomtuku kādreizējās mājvietas.
## Grupas jeb apakšciltis
Pokomtuku konfederāciju veidoja desmit apakšciltis, daļu no kurām var uzskatīt par atsevišķām, neatkarīgām konfederācijas ciltīm: 
* *agavami* (Agawam, Nayusset, nozīmē *"upes līkums"*);
* *maiavaugi* (Mayawaug);
* *nameroki* (Nameroke);
* *nonotuki* (Nonotuck);
* *norvotuki* (Norwottuck, Nalvotogy);
* *pasasoki* (Pashasock, *"sadalītais strauts"*);
* *pokomtuki*;
* *sitiki* (Scitico, Squitkko, *"upes attekas zeme"*);
* *skuavkeagi* (Skuawkeag, Squaeg, *"vieta kur žebērgļot lasi"*);
* *voronoki* (Woronoco, Woronaoke, Woronock).

## Kultūra
Pokomtuki dzīvoja vienā no visauglīgākajiem Jaunanglijas apgabaliem. Līdzīgi kaimiņu ciltīm arī pokomtuku pamatnodarbošanās bija zemkopība, - audzēja kukurūzu, pupas, ķirbjus. Meži bija bagāti medījumiem; Konektikutas upes baseins pārpilns zivīm, īpaši pavasaros zivju migrācijas laikā. Konektikutas ("garā upe") upe caur pokomtuku zemēm kalpoja kā svarīgs austrumu - rietumu tirdzniecības ceļš, kas savienoja iekšzemes ciltis ar Atlantijas piekrasti. Pastāvīgo karu dēļ ar mohaukiem lielākā daļa pokomtuku ciematu bija militāri nostiprināti, un, lai kopīgi aizstāvētos, pokomtuku ciltis bija apvienojušās brīvā konfederācijā.
Bošs

**Bošs** ( — 'mežs'; sieviešu dzimtē Boša) ir vācu cilmes uzvārds. Cilvēki ar šo uzvārdu:

* Edijs Bošs (1979) — latviešu žurnālists un pasniedzējs;
* Fridrihs Bošs (1887—1950) — latviešu riteņbraucējs;
* Kārlis Bošs (*Carl Bosch*; 1874—1940) — vācu ķīmiķis, inženieris, Nobela prēmijas laureāts;
* Kriss Bošs (*Chris Bosh*; 1984) — ASV basketbolists.
Irokēzu valodas

**Irokēzu valodas** ir Ziemeļamerikas indiāņu valodu saime. Tās nosaukums atvasināts no irokēzu savienības jeb konfederācijas, un valodu saimei pieder ne tikai sešas šīs konfederācijas ciltis, bet arī vairākas citas tautas.

Mūsdienās daudzas irokēzu valodas ir izmirušas, atlikušās nopietni apdraudētas. Vislabāk ir saglabājusies čeroki valoda (12 000 — 22 000 runātāju).

## Klasifikācija
Vispārpieņemtā irokēzu valodu klasifikācija:

* ***Ziemeļirokēzu atzars :***
** *[[Lielie ezeri|Lielo ezeru]] irokēzu grupa :*
*** *[[Viandoti|Hūronu]] apakšgrupa (†) :*
***: viandotu  (†)
***: venrohrononu (†)
***: ativandaroku jeb neitrālo (†)
***: ēri (†).
*** *Irokēzu savienības un suskvehanoku apakšgrupa :*
***: onondagu
***: suskvehanoku (†)
**** a) *seneku - kaijugu valodas:*
***: seneku
***: kaijugu
**** b) *mohauku - oneidu valodas :*
***: mohauku
***: oneidu
** *Tuskaroru - notoveju grupa :*
:::  tuskaroru
:::  notoveju (†).

* ***Dienvidirokēzu atzars :***
:::  čeroku

* ***Neskaidrs***
:::  Sentlorensas irokēzu (†)  

## Izplatība
thumb|200px|Sekvoja, — čeroku cilts sudrabkalis, kurš ap 1821. g. izveidoja čeroki valodai atbilstošu alfabētu.
Pie Lielo ezeru grupas pieskaitāma ap 16. gs. beigām izmirusī Sentlorensas irokēzu valoda. Šķiet, ka tā bija vairāku dialektu vai valodu grupa, kurā runāja vismaz 25 ciltis.

Venrohrononi jeb venro bija neliela cilts. Tā izzuda 17. gadsimta pirmajā pusē, tāpēc ziņas par venro valodu ir ļoti trūcīgas.

Pēc masu epidēmijām un kariem daļa hūronu un tionontati jeb petuni apvienojās viandotu ciltī. Saglabājušies materiāli ļauj tās klasificēt kā hūronu un tionontati valodas. 

Ļoti nabadzīgas liecības saglabājušās par ativandaroku un ēri konfederāciju valodām. Hūronu dotais nosaukums *Atiwandaronk* nozīmē *"viņi kas saprot valodu"*, tādējādi šīs tautas valodu vēsturiski pieskaita pie hūronu grupas.

Suskvehanoku (konestogu) valoda izzuda 18. gadsimta otrajā pusē, kad baltie Pontiaka sacelšanās laikā 1763. gadā noslepkavoja pēdējos 20 suskvehanokus.

No irokēzu savienības valodām vislabāk saglabājusies mohauku (ap 3300 runātāju),savukārt pārējās ir nopietni apdraudētas vai atrodas uz izzušanas robežas, — oneidu (160 — 500), seneku (ap 200), kaijugu (100 — 200), onondagu (65 — 115), tuskaroru (savienības sestā tauta) (mazāk kā 10 valodas pratēju).

Notoveju valoda izzuda labu laiku pirms 1900. gada. Ap 1820. gadu bija atlikuši tikai trīs gados vecāki šīs valodas pratēji. Meherini bija tuskaroru un notoveju kaimiņi, un, iespējams, runāja tajā pašā valodā vai līdzīgā dialektā.
Šics

**Šics** (, *Schuetz* — 'aizstāvis') ir vācu cilmes uzvārds, kas izplatīts arī Latvijā (sieviešu dzimtē **Šica**). Cilvēki ar šo uzvārdu:

* Andris Šics (1985) — latviešu kamaniņu braucējs;
* Fēlikss Šics (*Felix Schütz*; 1987) — vācu hokejists;
* Heinrihs Šics (*Heinrich Schütz*; 1585—1672) — vācu komponists;
* Juris Šics (1983) — latviešu kamaniņu braucējs;
* Kārlis Šics (1904—1981) — latviešu politiķis;
* Mārtiņš Šics (1950) — latviešu ārsts un politiķis.
Oniksa

**Oniksa** () ir garākā Antarktīdas upe. Tek pa vienu no Antarktīdas Sausajām ielejām - Raita ieleju Viktorijas Zemē. Sākas no Braunvērta ezera Raita apakšējā glečera pakājē un ietek Vandas ezerā. Barojas no ledāju un sniegu kušanas ūdeņiem un tek tikai siltākajās antarktiskajās vasarās (februārī - martā). Vēsākajās vasarās upe līdz Vandas ezeram nenonāk. Pārējā gada laikā upe redzama tikai kā ledus josla. Upē nav zivju, mīt tikai mikroorganismi.

## Atsauces

## Ārējās saites

* Zema augstuma aerofotogrāfijas
* Trends in discharge and flow season timing of the Onyx River, Wright Valley, Antarctica since 1969
Ich tu dir weh

***Ich tu dir weh*** ir vācu grupas *[[Rammstein]]* otrais singls no sestā studijas albuma *[[Liebe ist für alle da]]*. Singls izdots .

Šo *Rammstein* singlu asi kritizēja Valsts masu mediju kontroles komiteja () par jaunatnei bīstamu saturu. Šī komiteja paziņoja, ka dziesma *Ich tu dir weh* popularizē vardarbību un sadomazohismu.

## Videoklips
Videoklipā parādīta grupa, kas izpilda dziesmu uz skatuves. Tils Lindemans un Olivers Rīdels ir ar krāsainām acu lēcām (Oliveram zaļas, bet Tilam zilas). Lindemana mute ir izgaismota no iekšienes. Videoklipa kulminācijā skatuves daļa riņķī Fleikam piepildās ar elektrību, ka rezultātā visa skatuve uzsprāgst.

Videoklipa režisors ir Jonass Okerlunds.

## Dziesmas teksts
Vācijā šīs dziesmas dzīvais izpildījums ir aizliegts, dēļ tās provokatīvā satura.

## Dziesmu saraksts
;Limited CD single

;12" White Vinyl

* Eiropas izdevumi izdoti uz melna vinila, Apvienotās Karalistes uz balta.

;7" 1-Sided Etched Red/Orange Vinyl

;Digital download EP

* Iekļauta digitālā albuma grāmatiņa.

## Pie singla strādājuši
* Tils Lindemans (*Till Lindemann*) — balss
* Rihards Kruspe (*Richard Z. "Fuchs" Kruspe*) — ģitāra, bekvokāls
* Kristians Lorencs (*Christian "Flake" Lorenz*) — taustiņinstrumenti
* Pauls Landerss (*Paul Landers*) — ģitāra, bekvokāls
* Olivers Rīdels (*Oliver "Lars" Riedel*) — basģitāra
* Kristofs Šneiders (*Christoph "Doom" Schneider*) — sitamie instrumenti

## Atsauces

## Ārējās saites
* Videoklips *visit-x.net* mājaslapā
Haifisch

***Haifisch*** ir vācu grupas *[[Rammstein]]* trešais singls no sestā studijas albuma *[[Liebe ist für alle da]]*. Singls izdots .

## Videoklips
Dziesmas videoklipa pirmizrāde notika 2010. gada 23. aprīlī, grupas *[[MySpace]]* lapā.

Videoklipā parādītas grupas solista Tila Lindemana bēres. Kamēr pārējie grupas dalībnieki domā par Tila aizvietotāju (atbalstu gūst Džeimss Hetfīlds), pie zārka divu sieviešu vidū izceļas kautiņš. Tila bojāeja ir balstīta uz vairākiem iepriekšējiem grupas videoklipiem, kuros viņš sadedzināts ("*[[Du hast]]*"), nomests no klints, pārgriežot alpīnisma virvi ("*[[Ohne dich]]*"), nosmacēts, caurdurot Tila skābekļa rezervuāru uz mēness ("*[[Amerika (singls)|Amerika]]*"), un nosmacēts bļodā ar spageti ("*[[Keine Lust]]*"). Pauls Landerss tikmēr iedomājas sevi peram Tilu apģērbies kā Sniegbaltīte ("*[[Sonne (singls)|Sonne]]*"). Videoklipa nobeigumā grupas dalībnieki sakaujās, un Flake iegāžas kapā un salauž zārku, atklādams, ka zārks ir tukšs. Videoklips noslēdzās ar skatu no Havajām, kur Tils grupai nosūta pastkarti, uz kuras viņš attēlots ar paša noķertu haizivi.

## Dziesmu saraksts
;Limited CD single

;12" Limited and Numbered Blue Vinyl

;7" Limited and Numbered Blue Vinyl

;Digital download

* Iekļauta digitālā albuma grāmatiņa.

## Pie singla strādājuši
* Tils Lindemans (*Till Lindemann*) — balss
* Rihards Kruspe (*Richard Z. "Fuchs" Kruspe*) — ģitāra, bekvokāls
* Kristians Lorencs (*Christian "Flake" Lorenz*) — taustiņinstrumenti
* Pauls Landerss (*Paul Landers*) — ģitāra, bekvokāls
* Olivers Rīdels (*Oliver "Lars" Riedel*) — basģitāra
* Kristofs Šneiders (*Christoph "Doom" Schneider*) — sitaminstrumenti

## Interesanti fakti
* Klipā starp bēriniekiem ir manāms Merilinam Mensonam līdzīgs tēls.
* Uz bēru vainagu lentēm, videoklipa sākumā, ir sarakstīti teksti no citām grupas dziesmām: "*Nebel (Doch ihre Worte frisst der Wind)*", "*Ohne dich (Ich werde in die Tannen gehen)*" un "*Seemann (am Ende bleib ich doch alleine)*".
* Viens no bēru viesiem ir VDR kompartijas ģenerālsekretāra Ērika Honekera līdzinieks.

## Atsauces

## Ārējās saites
* Videoklips
* Grupas oficiālā mājaslapa
Daumants Dreiškens

**Daumants Dreiškens** (dzimis ) ir bijušais latviešu bobslejists, stūmējs. Dzimis Gulbenē, uzaudzis Gulbenes novada Stāķos. Ar bobsleju nodarbojas kopš 2003. gada, līdz tam bija basketbolists, spēlēja vietējā klubā Gulbenes "Buki". 2018. gada vasarā pievērsies trenera darbam, kā arī iesaistījies politikā.

## Bobsleja karjera
2006. gada olimpiskajās spēlēs viņš ieguva 6. vietu divnieku ekipāžu sacensībās un 10. vietu četrinieku sacensībās. 2008. gada Eiropas čempionātā uzvarēja četrinieku ekipāžu sacensībās, bet 2009. gada Pasaules čempionātā izcīnīja 3. vietu četrinieku ekipāžu sacensībās. 2010. gada olimpiskajās spēlēs piedalījās tikai divniekos kopā ar E. Maskalānu, izcīnīja 8. vietu. 2012.—2013. gada Pasaules kausa kopvērtējumā divniekos, esot Oskara Melbārža stūmējs, izcīnīja 2. vietu divniekos.

 Sočos D. Dreiškens kopā ar pilotu O. Melbārdi ieguva bronzas medaļu bobsleja divniekos, savukārt četriniekos ar Arvi Vilkasti un Jāni Strengu izcīnīja zeltu. Sākotnēji zelta medaļas ieguva Krievijas bobsleja četrinieks Aleksandra Zubkova vadībā, bet Latvijas četrinieks palika otrajā vietā, taču pēc pilota diskvalifikācijas par dopinga lietošanu medaļu sadalījums tika mainīts.
Olimpisko spēļu noslēguma ceremonijā D. Dreiškens bija Latvijas delegācijas karognesējs.

2016. gada Pasaules čempionātā kļuva par čempionu O. Melbārža pilotētajā četriniekā, kas bija pirmais šāds sasniegums Latvijas bobslejā.

2018. gada ziemas olimpisko spēļu atklāšanas ceremonijā Daumands Dreiškens bija Latvijas delegācijas karognesējs. Sacensībās startēja kā O. Melbārža četrinieka stūmējs (pēdējā brīdī netika iekļauts divnieku ekipāžas sastāvā, kas izcīnīja medaļu).

2018. gada vasarā pievērsies trenera darbam, tomēr neizslēdzot iespēju nepieciešamības gadījumā piedalīties sacensībās kā sportistam. 2024. gadā Latvijas bobsleja izlasē darbojas kā galvenā trenera Sanda Prūša palīgs.

## Politiskā darbība
2018. gada rudenī kandidēja 13. Saeimas vēlēšanās no Zaļo un Zemnieku savienības, bet netika ievēlēts Saeimā. 2021. gadā kandidēja Gulbenes novada domes vēlēšanās no šī paša saraksta un tika ievēlēts pašvaldībā.

## Labākie rezultāti
: *Saīsinājumi: OS — olimpiskās spēles, PČ — Pasaules čempionāts, EČ — Eiropas čempionāts, V. — Vieta.*

## Atsauces

## Ārējās saites

* Dreiškens: "Ja labi nostartētu olimpiādē, varētu aiziet..."
Edgars Piksons

**Edgars Piksons** (dzimis  Cēsīs) ir bijušais latviešu biatlonists, divu olimpisko spēļu dalībnieks.

Pasaules kausā biatlonā debitējis 2001. gadā. Piedalījies 2006. un 2010. gada ziemas olimpiskajās spēlēs. 2006. gada Eiropas čempionāta sudraba medaļas ieguvējs iedzīšanā. 2011. gada Pasaules čempionātā Hantimansijskā ieņēma 8. vietu sprinta distancē, kas ir līdz šim augstākais sasniegums E. Piksona biatlonista karjerā. Nākamajā dienā notikušajā iedzīšanā viņš ieņēma 20. vietu. 2011. gada Pasaules čempionātā vasaras biatlonā viņš izcīnīja 4. vietu sprintā.

2014. gada rudenī treniņnometnes laikā ticis pieķerts dopinga lietošanā, viņa ķermenī ticis konstatēts 19-norandrosterons. Tā paša gada novembrī paziņojis par karjeras beigšanu.

Pēc sportista karjeras beigām turpina darboties biatlonā un ir Latvijas izlases servisa komandā, kas nodarbojas ar slēpju sagatavošanu sacensībām.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites

* LOV profils
* LTV7 profils
Gerda Krūmiņa

**Gerda Krūmiņa** (dzimusi  Cēsīs) ir bijusī latviešu biatloniste. Pasaules kausā startēja no 2006.—2007. gada līdz 2010.—2011. gada sezonai. Piedalījusies divās Olimpiskajās spēlēs (2006, 2010).

2010. gada Vankūveras Olimpiskajās spēlēs G. Krūmiņa 7,5 km sprintā ieguva 48. vietu, klasiskajā 15 km distancē — 69. vietu, iedzīšanā — 57. vietu. Vēl startēja stafetē, kur kopā ar Latvijas sieviešu izlasi ieguva 19. vietu.

Pasaules kausa posmos vislabāko rezultātu viņa uzrādīja 2007.—2008. gada sezonas Pokļukas posmā, kad sprintā viņa ieņēma 22. vietu.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites

* Sports-Reference profils
Inārs Kivlenieks

**Inārs Kivlenieks** (dzimis  Rīgā) ir bijušais latviešu kamaniņu braucējs, pēc karjeras beigām — treneris.

Ar kamaniņu braukšanu nodarbojas kopš 2003. gada. Sākotnēji startējis divniekā kopā ar Lauri Bērziņu, pēc tam specializējies vieniniekā. Augstākais individuālais sasniegums Pasaules kausa posmos ir iegūtā 3. vieta 2011.—2012. gada Pasaules kausa sezonas posmā Siguldā un 2019.—2020. gada Pasaules kausa sezonas posmā Oberhofā.

## Karjera
Kamaniņu sportā startē kopš 2003. gada. Pirmā Pasaules kausa sezona bija 2005.—2006. gadā, kopš tā laika bija pastāvīgs Latvijas izlases dalībnieks.

Savās pirmajās ziemas olimpiskajās spēlēs 2010. gadā Vankūverā ieguva 18. vietu vieninieku sacensībās, pēc četriem gadiem Sočos ieņēma 16. vietu.

2013. gada Pasaules čempionātā Vistlerā I. Kivlenieks izcīnīja savu līdz šim augstāko vietu Pasaules čempionātos individuāli (9. vieta), kā arī kļuva par bronzas medaļnieku Latvijas stafetes komandas sastāvā. 2016. gada Pasaules čempionātā Kēnigszē stafetes komandas sastāvā izdevās vēl izcilāks sasniegums — sudraba medaļa.

Sekmīgi starti 2017.—2018. gada sezonā, ceļā uz ziemas olimpiskajām spēlēm Phjončhanā vainagojās ar vienu no svarīgām uzvarām — I. Kivlenieks 2018. gada janvārī Siguldas trasē izcīnīja uzvaru Pasaules kausa pēdējā — devītā — posma Nāciju kausa sacensībās. Starti Dienvidkorejā gan ievērojami atpalika no sezonas panākumiem un I. Kivlenieks pēc pirmās dienas startiem Phjončhanas trasē pat izteica domu noslēgt sportisko karjeru. Olimpisko spēļu kopvērtējumā viņš ieņēma 20. vietu — zemāku nekā divās iepriekšējās olimpiādēs.

Pēc karjeras noslēguma kļuvis par kamaniņu sporta treneri.

## Karjeras rezultāti

## Atsauces

## Ārējās saites

* FIL-Luge profils 
* LOV profils
Orlova

**Orlova** var būt:

* Orlova — apdzīvota vieta Lazdulejas pagastā;
* Orlova (*Orlová*) — pilsēta Čehijā;
* Orlova (*Орлов*) — pilsēta Krievijā.

## Uzvārds

Krievu cilmes uzvārds (, no *орёл* — 'ērglis'; vīriešu dzimtē Orlovs (*Орло́в*)). Cilvēki ar šo uzvārdu:

:* Alina Orlova (1988) — lietuviešu dziedātāja;
:* Anna Orlova (1972) — latviešu kamaniņu braucēja;
:* Ļubova Orlova (*Любовь Орлова*; 1902—1975) — krievu aktrise un dziedātāja.

## Skatīt arī
* Orlovs
* Orla
Līga Glāzere

**Līga Glāzere** (dzimusi  Cēsīs) ir bijusī latviešu biatloniste. Pasaules kausā startē no 2006.—2007. gada sezonas līdz 2011. gadam, debitēja 2007. gadā Antholcā. Izglītību ieguvusi Vecpiebalgas vidusskolā un LU.

2006. gada Pasaules čempionātā junioriem viņa izcīnīja 20. vietu 12,5&nbsp;km iedzīšanas distancē. 2007. gadā Pasaules kausa posmā Hantimansijskā viņa izcīnīja 57. vietu klasiskajā 15&nbsp;km distancē, šo panākumu viņa atkārtoja 2009. gadā Vankūverā 15&nbsp;km distancē. Piedalījusies trijos Pasaules čempionātos (2007, 2008, 2009). 2009. gadā izcīnīja 65. vietu 15&nbsp;km distancē.

2010. gada Vankūveras Olimpiskajās spēlēs L. Glāzere 7,5&nbsp;km sprintā ieguva 69.vietu, 15&nbsp;km distancē — 78. vietu un stafetē 19. vietu. Pēc 2009.-2010. gada biatlona sezonas beidza profesionālas sportistes karjeru.

## Karjeras rezultāti
### Olimpiskās spēles

### Pasaules čempionāts

### Statistika Pasaules kausā

## Atsauces

## Ārējās saites

* Sports-Reference profils
Oļegs Maļuhins

**Oļegs Maļuhins** (, dzimis  Daugavpilī) ir krievu tautības bijušais Latvijas biatlonists un distanču slēpotājs, pēc sportista karjeras beigām — biatlona treneris.

## Karjera
Biatlona pasaules kausa izcīņā debitējis 1992.—1993. gada sezonā. Piedalījies visās ziemas olimpiskajās spēlēs kopš 1992. gada, augstāko panākumu izcīnot Nagano Olimpiskajās spēlēs 1998. gadā — 6. vietas individuālajā 10 km sprinta distancē un 4x7,5 km stafetē. Turīnas Olimpiskajās spēlēs 2006. gadā neiekļuva biatlona komandā, tāpēc startēja distanču slēpošanā sprinta un 50 km maratona distancēs. Pēc Turīnas Olimpiskajām spēlēm O. Maļuhins beidza aktīvā sporta karjeru un pievērsās trenera darbam, tomēr mēģināja atgriezties, lai iekļūtu Latvijas izlasē startam 2010. gada Vankūveras Olimpiskajās spēlēs, bet viņam atkal neizdevās izpildīt kvalifikācijas kritērijus. Viņš ir vienīgais Pasaules kausa posmā uzvarējušais Latvijas biatlonists. Uzvaru guvis 1998.—1999. gada sezonas Valkartīras posma 10 km sprinta distancē.

## Politiskā darbība
Sportista karjeras beigu posmā īslaicīgi pievērsies arī politikai — 2002. gadā kandidēja 8. Saeimas vēlēšanās no partijas "Latvijas Ceļš" saraksta, taču saraksts vēlētāju atbalstu neguva un 8. Saeimā biatlonists netika ievēlēts.

## Karjeras rezultāti biatlonā

### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites

* CVK profils
* "Latvijas ļaudis" profils
Jānis Pleikšnis

**Jānis Pleikšnis** (dzimis ) ir bijušais latviešu biatlonists. Biatlona pasaules kausā debitēja 2002.—2003. gada sezonā. Piedalījies četros pasaules čempionātos junioriem, 2001. gadā Hantimansijskā stafetē izcīnīja 5. vietu. 2002. gadā Kontiolahti Eiropas čempionātā junioriem izcīnīja bronzu stafetē. Vēl ir startējis 2 Pasaules čempionātos (2008, 2009), 2008. gadā Estešundā izcīnīja 61. vietu 20 km distancē.

Pēc 2009.-2010. gada biatlona sezonas beidza profesionāla sportista karjeru.

## Karjeras rezultāti
### Pasaules čempionāts

### Statistika Pasaules kausā

## Ārējās saites
Kristaps Lībietis

**Kristaps Lībietis** (dzimis  Alūksnē) ir bijušais latviešu biatlonists. Pasaules kausā biatlonā debitējis 2000./2001. gada sezonā. Piedalījies 2006. un 2010. gada ziemas olimpiskajās spēlēs. Pēc 2009.-2010. gada biatlona sezonas beidzis profesionāla sportista karjeru.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites

* Sports-Reference profils
Birgita Sarapa

**Birgita Sarapa**, iepriekš *Birgita Eigemēla* (, dzimusi  Kohila, Igaunijā) ir igauņu dziedātāja. Birgita ir uzvarējusi Igaunijas TV šovā "Igaunija meklē superzvaigzni" (). 2007. gadā itāļu kultūras festivālā "Zelta Olīva" () Birgita kļuva par pirmo neitālieti, kas ir saņēmusi festivāla galveno balvu. Viņa pārstāvēja Igauniju 2013. gada Eirovīzijas dziesmu konkursā Zviedrijas pilsētā Malmē ar dziesmu *Et uus saaks alguse*. Eirovīzijas finālā viņa ar 19 punktiem ierindojās 20. vietā.

## Diskogrāfija
### Albumi
* *[[Birgit Õigemeel (albums)|Birgit Õigemeel]]* (2008)
* *[[Ilus aeg]]* (2008)
* *[[Teineteisel pool]]* (2009)

### Singli
* *[[Kas tead, mida tähendab...]]* (2007)
* *[[365 Days]]* (2008)
* *[[Homme]]* (2008)
* *[[Ise]]* (2008)
* *[[Last Christmas]]* (2008)
* *[[Talve võlumaa]]* (2008)
* *[[Moonduja]]* (2009)
* *[[See öö]]* (2009)
* *[[Kahe vahel]]* (2009)
* *[[Põgenen]]* (kopā ar Koitu Tomi) (2010)
* *[[Sinuga end elusana tunda võin]]* (kopā ar Birgitu Varjunu) (2010)
* *[[Iialgi]]* (kopā ar Violina) (2010)
* *[[Sinuga end elusana tunda võin|Eestimaa suvi]]* (2010)
* *[[Parem on ees]]* (2011)
* *[[You're Not Alone]]* (kopā ar Violina) (2011)
* *[[Et uus saaks alguse]]* (2012)

## Ārējās saites

* Birgitas Eigemēlas oficiālā mājaslapa
Dvēselīte (albums)

***Dvēselīte*** ir latviešu dziedātājas Aisha trešais studijas albums, kuru  izdeva Mikrofona Ieraksti. Albumā iekļautas 11 kompozīcijas.

Albumā iekļautās dziesmas "Dvēselīte" pamatā ir grupas Sīpoli savulaik izpildītā Mārtiņa Brauna dziesma "Dziesma par spēli" ar Jāņa Petera vārdiem,  kuri tika papildināti, lai padarītu dziesmas kopējo noskaņu gaišāku.

Tāpat arī albumā tika iekļauta Aishas iedziedātā versija 1970. gadu trimdas latviešu grupas "Alva" dziesmai "Ja tik būtu…".

## Dziesmu saraksts

# Varbūt (2:33)
# Lelle (3:07)
# Cik mēs viens par otru zinām (2:10)
# Vēl (4:35)
# Naktsvārdi (3:52)
# Ja tik būtu… (3:03)
# Dvēselīte (3:32)
# Sentimentālā dziesmiņa (3:22)
# Lai tik līst (2:24)
# Bitīt' matos (2:48)
# Labu nakti (Kino seanss) (3:24)

## Atsauces
Vandas ezers

**Vandas ezers** () ir beznoteces ezers Raita ielejā Antarktīdas Rosa Teritorijā. Nosaukts Viktorijas Universitātes antarktiskās ekspedīcijas izpētes partijas vadītājam Ballam (*C. Bull*) Grenlandes ekspedīcijas laikā piederējušā suņa vārdā. Ezerā ietek Antarktīdas garākā upe Oniksa. Pie upes ietekas no 1968. līdz 1995. gadam pastāvēja Jaunzēlandes polārstacija Vanda. Ezera pretējā krastā iepretī vecajai stacijas vietai ierīkota vasaras nometne Leikvanda (*Lake Vanda Hut*) un automatizēta meteoroloģiskā stacija.

Vandas ezers ir hipersāļš ar sāls koncentrāciju, kas vairāk kā 10 reizes pārsniedz sāls koncentrāciju jūras ūdenī un kas ir augstāka, kā Nāves jūrā un, iespējams, pat Asala ezerā. Ezers ir meromiktisks - tā ūdeņi dažādos dziļumos nesajaucas. Ezera virsma klāta ar pastāvīgu ledus kārtu, bet dziļākajos slāņos ūdens temperatūra var sasniegt +25&nbsp;°C.

## Atsauces

## Ārējās saites
* Makmerdo Sauso ieleju ezeri
* Lake Vanda meteorological station
* Attēlu galerija
Raivis Broks

**Raivis Broks** (dzimis  Madonā) ir latviešu bobslejists, stūmējs. Ar bobsleju nodarbojas kopš 2007. gada, līdz tam trenējies vieglatlētikas desmitcīņā. Piedalījās 2010. gada Olimpiskajās spēlēs.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, V. — Vieta.*

## Atsauces

## Ārējās saites